钦定古今图书集成/理学汇编/学行典/第153卷 > 《诸贤像赞》〈序〉高宗
## 钦定古今图书集成/理学汇编/学行典/第153卷 > 《诸贤像赞》〈序〉高宗

“朕自睦邻息兵，首开学校，教育多士，以遂忠良。迩继幸太学，延见诸生，济济在庭，意甚嘉之。因作《文宣王赞》。” 机政馀闲，历取颜回而下七十二人，亦为制赞，用广列圣崇儒右文之意，其于治道，亦庶几焉。

颜回

德行首科，显冠学徒。不迁不贰，乐道以居。食饮甚恶，
在陋自如。宜称“贤哉，岂止不愚。”

闵损

《天经》“地义，孝哉子骞！父母弟昆，莫闲其言。污君不事，
志气轩轩。复我汶上，出处休焉。”

冉耕

德以充性，行以澡身。二事在躬，日跻而新。并驱贤科，
得颜与邻。不幸斯疾，命也莫伸。

冉雍

懿德贤行，有一则尊。子也履之，成性存存。骍角有用，
犁牛莫伦。刑政之言，惠施元元。

宰予

辩以饰诈，言以致文。苟弗执礼，宜莫释纷。朽木粪墙，
置不足云。言语之科，晔然有闻。

端木赐

谦德知二，器实瑚琏。动必几先，孰并其辨。一使存鲁，
五国有变。终相其主，誉处攸远。

冉求

“循良之要，在于有政，可使为宰。千室百乘，师门育才，
治心扶性。”“退则进之，琢磨之柄”，

仲由

《升堂》惟先，千乘惟权。陵暴知非，委质可贤。折狱言简，
结缨礼全。恶言不耳，仲尼赖焉。

言偃

道义正己，文学擅科。为宰武城，聊以弦歌。割鸡之试，
牛刀谓何？前言戏耳，博约则多。

卜商

文学之目，名重一时。为君子儒，作魏侯师。不可后《礼》，
始可言。《诗》。假盖小，嫌，圣亦不疵。

曾参

孝为要道，用训群生。以纲百行，以通神明。父子侍师答问成经。事亲之实，代为仪型。

公西赤

学者行道，敝缊亦称，“使齐光华”偶为“肥轻周急”之言，
君子所令，答问允严，理皆先经。

公伯寮

人有贤否，道有废兴。子如命何？营营震惊。季孙虽惑，
《景伯》莫平。《师资》一言，秩祀亦惩。

漆雕开

仕进之道，要在究习。具臣而居，咎欲谁执。斯未能信，
谦以有立。阙《里说》之，多士莫及。

南宫适

先觉既立。簪履并驰。尚德君子。尔乃兼之。羿奡可惭。
禹稷可师。三复此道。载观白圭。

申枨

刚毅近仁，志操莫渝。性非祝𬶍，面岂子都。有一于此，
刚名可图。云欲则柔，盖生之徒。

原宪

轼彼穷阎，达士所宾。邦无道谷，进退孰伦。敝衣非病，
无财乃贫。赐虽不怿，清节照人。

有若

“人秉秀德，气貌或同。而子俨然温温。其容两端。”发问，
未答机锋。以礼节和，斯言可宗。

司马耕

手足甚亲，志异由处。魋将为乱，子乃脱去。在污能洁，
危而有虑。《内省》若思，何忧何惧。

颛孙师

念昔《颛孙》，商德与邻。学以干禄，问以“《书》绅。”参前倚衡，
忠信是遵。色取行违，作戒后人。

高柴

缅彼子羔，受业先圣。宗庙之问，一出乎正。克笃于孝，
非愚乃令。师知其生，有辉言行。

陈亢

惟禽之问，从容其鲤。求以异闻，《诗》《书》云尔。“请一得三”，
诚退而喜。且知将圣，不私其子。

樊须

养才以道，圣人兼济。始谓非仁，问辨良喜。寓志农圃，
似暌仁义。《学稼》之词，岂姑舍是。

林放

礼之有本，子能发问。大哉斯言，光昭明训，德辉泰山。
诬莫奋崇兹祀，《典盍》永令闻。

公冶长

子长宏度，高出伦辈，虽在缧绁，知非其罪。纯德备行，
夫子所采，以子妻之，尤知英概。

澹台灭明

惟子有道天与异，容状虽云恶德则其丰，南止江沱。
学者云从取士，自兹貌或非公。

曾蒧

惟时义方有子诚孝，怡怡圣域，俱膺是道。暮春舞雩，
咏歌圣教，师故与之和悦，宜召。

宓不齐

君子若人，单父之政引肘寤君放鱼，禀令傅郭勿。
遂能致命。百代理邑，用规观听。

颜无繇

人谁无子？尔嗣特奇。行为世范，学为人师。《请车》诚非，
顾非其私。千载之下，足以示慈。

巫马施

天清日明，密雨曷有。师命特隆，子亦善扣。惟夫子博，
三才允究。学者之乐，所得遂茂。

商瞿

《易》之为书，弥纶天地。五十乃学，师则有是。子能授受，
洙泗传世。知几其神，宜被厥祀。

公孙龙

黄伯著祀，公孙是云。弥缝中道，协辅斯文。藏修方异，
渐渍其勤。史词不忘，播为清芬。

廉洁

兄弟之邦，士有廉庸。涵泳素教，表揭儒宗。杏坛探赜，
洙泗从容。作兴一时，莒父其封。

叔仲会

瑕丘祚邑，子期是为。亲训有日，广业于时。四教允隆，
五常以持。比肩俊杰，闻望斯垂。

燕伋

师席高振，大成是集。至道克传，贤达斯执。善教云袤，
儒风可立。渔阳之士，得企而及。

申党

侁侁申周，四科与俦。逸驾文圃，鼓枻儒流。冠珮既燕，
言动允休。卲陵得封，可想清修。

琴牢

多能鄙事，圣人曲意。惟其知之，是以不试。宗鲁虽友，
吊必以义。尚节嘉言，祀亦罔替。

秦商

孔父秦父，相尚以德。俱生贤嗣，相与惟则。是父是子致法畴克。会弁儒林，令名无极。

步叔乘

勉勉子车，封邑淳于亲炙避席，唯诺趋隅。《发微》既博，
《雅道》是扶。抑可尚也，不亦美乎！

颜之仆

贤行颜叔，亲承尼父。志锐所期，道遵是辅。泥在钧陶，
木就规矩。终縻好爵，扬名东武。

公西蒧

猗尔子上，鲁邦之望。以德则贵，惟道是倡。师聪师明，
友直友谅。伯于《祝》《阿》，儒风斯畅。

石作蜀

在昔石邑，能知所尊。懋依有德，克述无言。鼓箧槐市，
扬名里门。此道久视，彼美长存。

颜高

琅邪之伯，其惟子骄。微言既彰，德音孔昭。以观雩舞，
同听《齐韶》。历千百祀，跂想高标。

邽巽

彼美邽子。先圣是承。墙仞以及。堂陛将升。良玉斯琢。
寒水必冰。锡壤平陆。茂实斯腾。

任不齐

任城建伯，其《表》曰：“选淑问雅驰，才华清远，竞辰力行，
爱日黾勉，孔教崇崇，令绪显显。”

曹恤

肃肃曹伯，王室之裔。积习乐道，切磋明义。惟善则主，
尔德是类。史笔有焕，令名永祀。

冉儒

《纪伯子鲁》，“圣学是务。厉己斯约，好问乃裕。周旋中规，
容止可度。允矣昔贤，后世所慕。”

伯虔

有怀子析。全鲁之彦。儒行既名。聊伯乃建。兢兢受道。
奕奕峨弁。懿选嘉访。世享馨荐。

县成

至圣立教，子祺《安》雅。擅誉鲁邦，启祚“钜野。炜矣风猷，
时哉用舍。出伦离类”，后学是假。

颜哙

褒锡朱虚，在器轮舆。儒室振领，圣门曳裾。贤业得蕴，
美才以摅。百世不刊，载观成书。

孔忠

惟子挺生，道德之门。佩服至论，鲤则弟昆。三得三亡，
所问殊温。君子归宓，义不掩恩。

后处

温温子里，入闻至圣，揽道之华，秉德之柄，深造阃阈，
不乖言行。全齐之封，《竹素》为盛。

左人郢

伯彼临淄。左行称贤。希踪十哲。秀颖三千。心悦诚服。
家至户传。乐只君子。文声益宣。

公晳哀

周衰伪隆，政出群公。廉耻道微，家臣聿崇。不为屈节，
㧑然自容。子于是时，凛然清风。

漆雕徒父

遐想子期，挟策圣帷。涉道是嗜，唯爵可縻。在德既贤，
在名乃垂。《洋洋》之风，逮今四驰。

荣旗

伯锡雩娄，务学实著。三千之徒，《七十》是预。匪善莫行，
惟德乃据。纪于前书，式彰厥誉。

秦祖

秦有子南，赞修述作。“守道之渊，成德之博。范若铸金，
契犹发药。历世明祀，少梁宠爵。”

秦非

乐善哲士，伯于汧阳。传道克正，垂名允臧。执德以弘，
用心必刚。袤广业履，式赞素王。

商泽

“邈矣子秀，睢阳是伯。屏息受业，延教登席。”未践四科，
固涉《六籍》。祀典载之，好是正直。

郑国

伯夫荥阳，实惟令德，优入圣门，过不留迹。道以目传，
妙则心识。猗欤伟欤，后代之则。

颜辛

“孰封于萧？实维子柳。”夙饫格言，克遵善诱。明德斯馨，
贤业所就。以侑于儒，传芳逾茂。

漆雕哆

子敛受封。爰居武城。亹亹其闻。翩翩其英。抠衣时习。
愿学日明。诞敷孔教。爵里疏荣。

壤驷赤

式是壤伯，昭乎圣徒。执经请益，载道若无。《诗》《书》规矩，
学问楷模。得时而驾，领袖诸儒。

施之常

开国《乘氏》，有德斯彰。参稽百行，赞理三纲。自拔行闲，
荣名甚光。在史霭霭，历久弥芳。

公祖句兹

惟彼子之，锡伯期思。与贤并进，得圣而师。彬彬雅道翼翼令仪。钦彼哲人，庙食永垂。

狄黑

仰止狄晳，抱负渊通。游泳德化，扬厉素风。伟哉既异，
持教乃隆。厥志茂焉，毖祀无穷。

奚容蒧

雍容子晳，已望堂室。幼则有造，成则有述。文采日化，
儒效力弼。永观厥成，德音秩秩。

冉季

东平子产。姓著盛时。奉师于塾。讲道之微。答问甚敏。
渊妙以思。升降陛廉。尚想英姿。

秦冉

彭衙高士，经籍是亲。赞成德艺，协于彝伦。底绩圣道，
期肖素臣。优哉游哉，学以致身。

梁鳣

“室家壮年，无子则逐”，见于《信史》，全齐之俗，原本厥初，
师言可复，以学则知，揆之宜笃。

乐欬

乐氏子声，锡爵昌平。信道之笃，见善乃明。引领高节，
载惟思诚。先贤聿集，出为时英。